Document ID: /roh_data/filtered/fineweb-2-filterrobots_roh.jsonl.gz/7592

Quai mussa il rapport annual 2019 da Ostluft, la surveglianza da la qualitad da l'aria dals chantuns en la Svizra orientala ed il Principadi da Liechtenstein.
En tscherts lieus nua ch'i regia bler traffic sajan las valurs però anc adina sur la limita. Er la contaminaziun d'ozon è durant la stad en general vinavant memia auta. Cumpareglià cun la stad da chalira 2018 è quella però ida enavos il 2019.
Memia auta concentraziun d'amoniac
Sper las bunas novas fan ils experts però attent che la concentraziun d'amoniac en l'aria saja dapi decennis ed anc adina memia auta. Memia bler amoniac en l'aria saja in dals pli gronds privels per la biodiversitad. Il pli fitg pateschian las palids autas.
Il pli bler amoniac vegn tenor il rapport producì da l'agricultura, tranter auter durant engraschar ils prads. Per reducir questas emissiuns èn però diversas mesiras en lavur. Manaschis purils survegnan tranter auter er sustegn da la Confederaziun per tecnologias che reduceschan las emissiuns d'amoniac.